اوکراینا اوردوسو دونتسک ویلایتینده و اؤلکه‌نین گونئی ینده اوچ یاشاییش منطقه‌سینی ایشغالچی‌لاردان آزاد ائدیب.
بو باره‌ده پرزیدنت ولودیمیر زلنسکی ویدئو مراجیتینده بیلدیریب.
روسیانین 2014-جو ایلده غیری-قانونی ایلحاق ائتدیگی قیریم مسئله‌سینه توخونان ولودیمیر زلنسکی "اینانیرام کی، اوکراینا بایراغی و آزاد حیات قیریما قاییدا‌جاق. بیز بوتون تورپاق‌لاریمیزی و خالقیمیزی آزاد ائدجییک. اوکراینا اوردوسو، کشفیات خیدمتی و بونون اوچون خصوصی خیدمت اورقان‌لاری لازیمی آددیم‌لاری آتیر. بو آددیم‌لاری ائشیده بیلرسینیز. ایشغالچی‌لار آرتیق قیریم-دان قاچماغا باشلاییب‌لار. بو، اونلار اوچون دوزگون سئچیم‌دیر" دئییب.
زلنسکی ایکیسی اوکراینانین گونئی ینده، بیری دوغوسوندا اولماقلا 3 یاشاییش منطقه‌سی‌نین روسیا گوجلریندن گئری آلیندیغینی بیل‌دیره‌رک، اوکراینا تهلوکه‌سیزلیک قوه‌لرینه تشککور ائدیب.
اوکراینا پرزیدنتی گئری آلینان یاشاییش منطقه‌لری‌نین هارادا اولماسی باره‌ده معلومات وئرمه‌ییب.
دیگر طرف‌دن، یئرلی مطبوعاتدا یئر آلان معلوماتا گؤره، خرسونون ویسوکوپیلیا کندی و دونتسکین اوزرنه کندی اوکراینا قوه‌لری طرفیندن گئری آلینیب.
قئید ائدک کی، آوقوستون 29-دا اوکراینا اوردوسو اؤلکه‌نین گونئی ینده‌کی خرسون بؤلگه‌سینده روسیا قوه‌لرینه قارشی عکس هوجوما کئچدیگینی آچیقلاییب.
